Source: http://www.tssladkovicovo.sk/slobodny-pristup-k-informaciam/
Timestamp: 2019-07-24 00:36:09+00:00
Document Index: 16884495

Matched Legal Cases: ['§ 5', 'čl. 35', '§ 5', '§ 17', '§ 19', '§ 244']

Slobodný prístup k informáciám | Technické služby Sládkovičovo
Dalloša 1189, 925 21 Sládkovičovo
V zmysle § 5 ods. 1 zákona NR SR č. 211/2000 Z. z. o slobodnom prístupe k informáciám (zákon o slobode informácií) spoločnosť Technické služby Sládkovičovo, príspevková organizácia zverejňuje nasledovné informácie:
Spôsob založenia spoločnosti
Technické služby Sládkovičovo, príspevková organizácia bola zriadená mestom Sládkovičovo 01.04.2004 zákonom č. 369/1990 Zb. o obecnom zriadení .
Právomoci a kompetencie spoločnosti
Právomoci a kompetencie spoločnosti sú dané:
a) Ústavou Slovenskej republiky, najmä čl. 35 ods. 1
b) Zákonom č. 369/1990 Zb. o obecnom zriadení v znení neskorších predpisov
c) Platnou právnou úpravou Slovenskej republiky
d) Všeobecne záväznými nariadeniami mesta Sládkovičovo
e) Zriaďovacou listinou
Štatutárnym orgánom spoločnosti je riaditeľ.
Organizačná štruktúra je v prílohe.
1) Získavať informácie o tom, kde možno podať žiadosť, návrh, podnet, písomnú sťažnosť alebo iné podanie je možné v sídle spoločnosti v čase úradných hodín v sídle spoločnosti (viď. webové sídlo spoločnosti).
2) Do Zbierky zákonov SR, Všeobecne záväzné nariadenia mesta, Zakladateľskej listiny a Stanov spoločnosti (v elektronickej podobe) možno nahliadať v čase úradných hodín v sídle spoločnosti, Sládkovičovo, J. Dalloša 1189.
Žiadosť, návrh, podnet, sťažnosť alebo iné podanie môžu byť podané nasledovnými spôsobmi:
1) Ústne (okrem sťažností, petícií) v čase úradných hodín v sídle spoločnosti.
2) Písomne poštou alebo osobne v čase úradných hodín v sídle spoločnosti.
3) Elektronickou poštou na e-mailovu adresu: viliambrunner@gmail.com
Informácie možno získavať aj na webovom sídle spoločnosti Technické služby Sládkovičovo, a na verejne prístupných miestach mesta, najmä na informačných tabuliach umiestnených v meste Sládkovičovo.
Žiadosť, návrh, podnet, sťažnosť alebo iné podanie vrátane opravných prostriedkov je možné podať v čase úradných hodín alebo zaslať poštou.
J. Dalloša 1189
Postup spoločnosti pri vybavovaní sťažností podľa zákona č. 9/2010 Z. z. o sťažnostiach v znení neskorších predpisov
Spoločnosť pri vybavovaní sťažností postupuje podľa zákona č. 9/2010 Z. z. v platnom znení a interného riadiaceho aktu mesta Sládkovičovo. Sťažnosť je spoločnosť povinná vybaviť do 60 pracovných dní od jej doručenia. Lehotu je možné predlžiť o 30 pracovných dní v prípade náročnosti prešetrenia sťažnosti.
Sťažnosť možno podať písomne poštou na adresu sídla spoločnosti alebo v elektronickej forme na mailovú adresu: viliambrunner@gmail.com
Postup pri vybavovaní petícií podľa zákona č. 85/1990 Zb. o petičnom práve v znení neskorších predpisov
Petícia môže byť podaná v písomnej forme, prostredníctvom petičného výboru alebo elektronicky spôsobom podľa § 5 ods. 2 petičného zákona.
Postup spoločnosti pri vybavovaní iných podaní
S prihliadnutím na obsah jednotlivých podaní spoločnosť pri ich vybavovaní postupuje v súlade so všeobecne záväznými právnymi predpismi s dôrazom na dodržiavanie zákonných lehôt, pokiaľ sú určené.
Postup spoločnosti pri vybavovaní žiadostí o sprístupnenie informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov
Pri vybavovaní žiadostí o sprístupnenie informácií spoločnosť postupuje podľa zákona č. 211/2000 Z. z. v platnom znení. Žiadosť vybaví príslušný zamestnanec spoločnosti bez zbytočného odkladu, najneskôr do 8, resp. 15 pracovných dní odo dňa podania žiadosti alebo odstránenia jej nedostatkov. Zo závažných dôvodov môže byť lehota predlžená o ďalších 8, resp. 15 pracovných dní.
1) Proti rozhodnutiu spoločnosti o odmietnutí požadovanej informácie možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti podľa § 17 zákona o slobode informácií. Odvolanie možno podať spoločnosti ktorýmkoľvek spôsobom podľa § 19 ods. 1 zákona č. 71/1967 Zb. o správnom konaní.
2) O odvolaní proti rozhodnutiu spoločnosti rozhoduje primátor mesta Sládkovičovo v lehote 15 dní odo dňa jeho doručenia. Ak odvolací orgán v tejto lehote nerozhodne, predpokladá sa, že vydal rozhodnutie, ktorým odvolanie zamietol a napadnuté rozhodnutie potvrdil; za deň doručenia tohto rozhodnutia sa považuje druhý deň po uplynutí lehoty na vydanie rozhodnutia.
3) Rozhodnutie o odmietnutí žiadosti možno preskúmať v súdnom konaní podľa osobitného zákona (Správny súdny poriadok).
1) Informácie sa sprístupňujú bezplatne s výnimkou úhrady vo výške, ktorá nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi.
2) Podrobnosti o úhrade nákladov za sprístupnenie informácií upravuje všeobecne záväzný právny predpis Ministerstva financií Slovenskej republiky a sadzobník poplatkov mesta.
Rozhodnutia spoločnosti
1) Opravné prostriedky voči rozhodnutiam spoločnosti:
a) miesto podania opravného prostriedku: Technické služby Sládkovičovo,
b) spôsob podania opravného prostriedku: písomne.
c) lehota na podanie opravného prostriedku: 15 dní odo dňa doručenia rozhodnutia, pokiaľ
z platnej právnej úpravy a samotného rozhodnutia nevyplýva niečo iné.
2) Súdne preskúmanie rozhodnutí spoločnosti
Súdnemu preskúmaniu podliehajú tie rozhodnutia spoločnosti, kde to pripúšťa ust. § 244 a násl. Občianskeho súdneho poriadku, resp. to vyplýva z osobitných právnych predpisov.
Pri preskúmaní rozhodnutí musia byť splnené obsahové i formálne náležitosti požadované platnou právnou úpravu.
Prehľad predpisov, inštrukcií a výkladových stanovísk
Zákon 355/2007 Z. z. o ochrane, podpore a rozvoji verejného zdravia
Zákon č. 372/1190 Zb. o priestupkoch v znení neskorších predpisov
Zákon č. 231/1999 Z. z. štátnej pomoci
Zákon č. 223/2001o odpadoch a o zmene a doplnení niektorých zákonov
Zákon č. 364/2004 Z. z. o vodách a o zmene zákona SNR č. 37/1990 Zb. o priestupkoch v znení neskorších predpisov (vodný zákon)
Zákon č. 178/1998 Z. z. o podmienkach predaja výrobkov a poskytovania služieb na trhových miestach
Zákon č. 357/2015 Z. z. o finančnej kontrole a vnútornom audite
Zákon č. 324/2011 Z. z. o poštových službách
a ostatné právne normy a vykonávacie predpisy upravujúce kompetencie
podnikateľského subjektu.
Spoločnosť nevydala žiadne inštrukcie a pokyny na úsekoch, kde vykonáva kompetencie.
Mesto Sládkovičovo pri výkone samosprávy zriadilo príspevkovú organizáciu podľa osobitného predpisu Technické služby Sládkovičovo.
Aktualizované 01. 07. 2018
Mgr. Viliam Brunner